***Fallout 2: A Post-Nuclear Role Playing Game*** er et rollespill med åpen verden, utviklet av Black Isle Studios og publisert av Interplay i september 1998. Spillet er oppfølgeren til det originale Fallout.

Historien begynner i 2241, 80 år etter *Fallout*, og 164 år etter den store krigen. Spillets hovedperson er en etterkommer etter «the Vault Dweller» som får i oppgave å redde sin stamme fra sult ved å finne en Garden of Eden Creation Kit, kalt GECK.

*Fallout 2*, i likhet med *Fallout*, fokuserer på konsekvensene av spillerens valg, og både problemene og løsningene i spillet er avhengig av hovedpersonens egenskaper og valg. Spillet fikk gode kritikker, men fikk samtidig kritikk for mange bugs da det kom ut.

Gameplay
--------

### Figurens attributer

#### Attributer

*Fallout* bruker et system for å skape figurer som har navnet SPECIAL. SPECIAL er et akronym, og står for Strength, Perception, Endurance, Charisma, Intelligence, Agility og Luck. Dette er de syv grunnleggende attributene i spillet. De brukes til å bestemme hvilke ferdigheter og perks figuren får.

### Ferdigheter

Det finnes 18 forskjellige ferdigheter (skills) i spillet, rangert fra 0 til 200 %. Startverdiene for ferdigheten når man begynner spillet, på erfaringsnivå 1, avgjøres i henhold til hvordan poeng ble fordelt i SPECIAL. Størsteparten av ferdighetene havner under 0 til 50 %. Hver gang spilleren går opp ett nivå gis ferdighetspoeng, som kan brukes til å forbedre ferdigheter. Antallet poeng er 5 poeng + det dobbelte av intelligence. Spilleren kan velge å "tagge" tre av de atten ferdighetene, og disse vil forbedres dobbelt så raskt som de andre.

* 6 kampferdigheter: Small Guns, Big Guns, Energy Weapons, Unarmed, Melee Weapons, Throwing.
* 8 aktivitetsferdigheter: First Aid, Doctor, Sneak, Lockpick, Steal, Traps, Science, Repair.
* 4 passive ferdigheter: Speech, Barter, Gambling, Outdoorsman.

#### Bøker

Det finnes bøker rundt omkring i spillet, og disse kan forbedre ferdighetene Small Guns, First Aid, Science, Repair og Outdoorsman opp til maks 91%. Bøker er sjeldne i begynnelsen av spillet. Vault City og San Francisco er gode steder å finne bøker.

#### Tool og Lockpick

Lockpicks gjør det enklere å låse opp dører. Merk at alle dører ikke er kodet for bruk av lockpick, og bonusene kan variere. Vanlgivis ligger den mellom 20 og 40%, men kan variere mellom 10 og 50%.

#### Kjennetegn og perks

Når man lager en figur, kan spilleren velge mellom to valgfrie kjennetegn for sin figur. Dette er spesielle bakgrunnshistorier for figuren. Disse har stor effekt på spillet. De inneholder vanligvis en positiv og en negativ effekt. Man finner dem under "Perks" i menyen. Når man har valgt et kjennetegn, er det umulig å endre, med unntak om man tar en perk ved navn "Mutate", som lar en endre kjennetegn én gang.

Perks er spesielle elementer i nivåsystemet. Hvert tredje nivå, (eller fjerde om figuren har valgt "Skilled" kjennetegnet) får spilleren velge en Perk. Disse gir spesielle effekter, som man ikke kan få ved å bare ta firguren opp et nivå, som for eksempel ved å la spilleren gjøre mer per runde. I motsetning til kjennetegn har Perks bare positive effekter.

### Endringer fra Fallout 1

Fallout 2 har et mye bredere spekter av gjenstander, våpen og armering i forhold til Fallout 1. Mesteparten av gjenstandene fra Fallout 1 finnes, men gjerne med andre versjoner som var oppgradet. For eksempel, Minigun fikk nå to andre versjoner også, Avenger og Vindicator minigun. Prisene i butikker steg også, noe som gjorde at man måtte samle mer på gjenstander man fant. I tillegg til gamle, oppgraderte våpen, ble mange nye våpen, til alle forskjellige grener innen slåssing, introdusert. Dette gjorde at ingen enkeltgrener var best. Det ble også lagt til mange flere fiender.

Skills starter mye lavere en i det originale spillet, og de forskjellige skillsene har mer viktighet. Skills som Unarmed, Doctor og Traps ble knapt brukt i Fallout 1, men nå brukes alle til en viss grad. Maksnivået på skill steg fra 200 til 300%. En annen merkbar endring i skills var at man trenger flere skill points for å oppgradere etter at man når 100%, og opp til seks etter 200%. 
Unarmed ble endret mye, ved å legge til forskjellige typer slag og spark som er avhengige av spillerens nivå og attributer. Flere nye Perks ble lagt til, mens mesteparten av Perks fra Fallout 1 ble beholdt.

Karma fikk selskap av Reputation i Fallout 2. Mens Karma påvirker figuren hele tiden, har Reputation noe å si på hvordan man blir mottatt i en enkelt by. Mens Karma endrer seg av å gjøre gode eller snille ting i hele spillet, så endrer Reputation seg ved å hjelpe en by, vanligvis gjennom subquests. Som i Fallout 1 så reagerer gode og snille NPC-er forskjellig til spilleren i forhold til Karmaen. Spilleren kan også nå forskjellige titler (Gigolo, Made Man, Slaver) basert på sine handlinger. Disse påvirker også hvordan folk oppfører seg mot spilleren.

Rekrutterbare NPC-er var veldig simple i det første spillet, og den eneste kontrollen spilleren hadde over dem var å velge hvilke våpen og når de skulle vente her. I Fallout 2 ble kontrollen over NPC-ene mer sofistikert. De kunne øke erfaringsnivå, velge beskyttelse, og få ordre som å springe vekk, helbrede seg selv, eller holstre våpenet. NPC-ene hadde også forskjellige personligheter og karakteristikker. Det er også vanskeligere å rekruttere folk, ettersom at de bare blir med basert på karmaen. Noen blir bare med om du har god karma, mens andre om du har dårlig. Andre blir ikke med før du har gjort en quest. Det finnes også en grense på hvor mange du kan rekruttere, basert på spillerens Charisma, samt veldig mange rekrutterbare figurer (over et dusin).

I det originale Fallout løste man vanligvis oppdrag man fikk i en by, i den byen, mens bare et par tvang spilleren til å reise. Byene, som var ganske isolerte med unntak av handelsmenn, brydde seg kun om sine egne problemer. I Fallout 2 har byene mye kontakt med hverandre, og med det unntaket fra Klamath, vil handlinger i en by påvirke andre, og oppdrag vil ofte tvinge spilleren til å reise fram og tilbake mellom steder for å drepe fiender og levere meldinger og gjenstander.

Spillets tema var R-rated, med dop og prostitusjon som viktige elementer, og dopet "Jet" er viktig i et subplot. I løpet av spillet kan spilleren bli med i mafiaen, bli pornostjerne, gifte seg og deretter skille seg, og i omtrent hver by er den en prostituert en kan ligge med. Slaveri er også viktig, og spilleren kan enten bli slavedriver, og jobbe med dem, eller bli med i motstanderne deres (for eksempel New California Rangers) som prøver å bli kvitt slaveri. NPC-er kan bli kjøpt og solgt som slaver i løpet av spillet.

Det er også mye vanskeligere å utføre et Speedrun en det var i Fallout 1. I Fallout 1 kunne spilleren gå rett til Millitærbasen og ødelegge den, for så å reise til the Cathedral og gjøre det samme der. I Fallout 2 kan man ikke nå den siste basen før en databit fra Vault 13 er funnet, og Vault 13 kan ikke bli funnet før man har gjort ett av to oppdrag, noe som gjør at man trenger å slåss mye, som gjør disse oppgavene vanskelige for nye figurer. (Merk: Det er mulig å unngå Vault 13 og databiten med en dum figur, du kan for eksempel bruke Psycho for å sette ned intelligensen midlertidig). Man kan rekruttere allierte for kampen, men man kan ikke unngå å konfrontere Frank Horrigan, spillets siste utfordring, i Fallout 2. Til tross for disse faktorene, ble spillet slått i løpet av 17:51 på en video publisert hos Speed Demos Archive.

Plott
-----

### Setting

På slutten av det originale Fallout blir **The Vault Dweller** sendt i eksil fra sitt eget hvelv av "The Overseer", da fordi "The Vault Dweller" hadde vært så lenge utenfor hvelvet. Siden han ikke kunne reise hjem, reiste han, sammen med villige kompanjonger, lenger nord. Etter hvert startet de sin egen lille landsby, Arroyo, hvor Oregon sannsynligvis en gang var. Åtti år har gått siden det originale Fallout, og "The Vault Dweller" er død.

I perioden etter "The Vault Dweller" ble sendt i eksil, har en ny gruppe dukket opp. The New California Republic, forkortet til NCR, samler de sørlige byene og sprer seg nordover. En mystisk organisasjon, "enklaven", med svært avansert teknologi, dukker opp med ujevne mellomrom. Dopet Jet, med en avhengighetsrate på nesten 100%, fører det til at mange blir rusmiddelavhengige og trekker til byen New Reno for å få billig Jet.

### Historie

I løpet av 2241, led Arroyo under sterk tørke. I møte med vanskelighetene ber de eldre i landsbyen en etterkommer etter "The Vault Dweller", referert til som **the Chosen One** om hjelp, ved å finne et Garden of Eden Creation Kit (GECK) for landsbyen. GECK er noe som de tror kan gjøre Arroyo om til en oase i ørkenen, kalt "the wasteland".

Spilleren får rollen som "den utvalgte", og blir utstyrt med sin slektnings jumpsuit, en RobCo PIPBoy 2000, en Vault 13 vannflaske, og litt penger for å starte oppgaven sin.

Historien i Fallout 2 endrer seg noe avhengig av hvilke valg spilleren gjør. Selger man for eksempel sin venn Sulik som slave velger man side i en konflikt som påvirker spillet. Mulighetene i spillet påvirkes også av evnene og ferdighetene "den utvalgte" har, og er man mann, er oppvakt og har lest medisin kan man få donere sæd i Vault City, og er man i tillegg karismatisk og veltalende kan man få en date med forskningsassistenten.

Dersom spilleren finner det "hellige" Vault 13 er det blitt forlatt. "Den utvalgte" returnerer til landsbyen, og finner ut at de er tatt av "The Enclave", som vi serenere får vite at er restene av Amerikas regjering. Spilleren aktiverer en gammel oljetanker og autopiloten, som tar ham med til Enclave sin base på en offshore oljerigg.

Historien om Vault 13 viser seg å være at det ble fraflyttet, men at alle beboerne ble kidnappet av Enclave og brukt til uttesting av FEV-viruset. De som ville bli igjen i Vault 13 ble drept, og deathclaws ble sendt for å stoppe inntrengere og holde aktivitetene skjult. Spilleren kan oppdage at Gruthar, leder for deathclaw-ene ikke er en så hensynsløs drapsmaskin som man skulle tro. Slik Fallout 2 var i utgangspunktet forhindret en bug spilleren fra å få en lykkelig slutt for Vault 13.

"The Enclaves" plan er at FEV skulle modifiseres og spres via luften, og så angripe alt og alle som er genetisk modifisert gjennom radioaktivitet, og etterlate en "ren" verden.

Spilleren kan til slutt ødelegge oljeriggen, finne en GECK og gjenoopbygge Arroyo. Hver by har sin egen slutt, avhengig av hvilke valg spilleren har gjort. Byen Gecko kan for eksempel bli ødelagt av spilleren eller av Vault City, beboerne kan bli slaver, inngå våpenhvile med Vault City, eller de to byene kan bli allierte. Hva som skjer med karakterer som Harold eller Marcus omtales også til slutt - dersom de lever.

### Karakteristikker

Hovedpersonen i Fallout 2 er vokst opp i et isolert og primitivt samfunn. Dette gjør hovedpersonen naturlig ignorant, slik at hovedpersonen må stille spørsmål om alt mulig i en ukjent og u-utforsket verden.

Mottakelse
----------

| Samling av flere omtaler |
| --- |
| Samler | Poengsum |
| GameRankings | 87.13% |
| Metacritic | 86/100 |
| Omtaler |
| Publikasjon | Poengsum |
| GamePro | 5/5. |
| GameSpot | 8.8/10 |
| IGN | 8.9/10 |
| *PC Gamer US* | 89% |

Fans av Falloutserien er ofte delt i sine meninger om *Fallout 2*. [] De vanligste klagene ligger i klagene på overdreven bruk av popkultur i spillet, som noen syns virker anstrenget. [] Andre klager går ut på det overdrevne "voksne" innholdet, som Golden Globes, pornostudioet i New Reno, eller hele New Reno. Mangelen på den atmosfæren man fikk i Fallout, og mangelen på forbedring innen grafikk og gameplay i forhold til originalen.[] Det har også vært klager på spillet sluttboss, Frank Horrigan.[]

Fallout 2 er av enkelte ansett som det beste spillet i Fallout serien, og blir av andre kun slått av Fallout New Vegas. Hos Metacritic har brukerne gitt spillet 9.1 (av 10) som er høyest av alle i serien. Spillet kom på steam i 2009, og fikk også da "veldig positive" anmeldelser.

Referanser
----------

1. ↑   GOG.com[Hentet fra Wikidata]
2. ↑   Humble Store[Hentet fra Wikidata]
3. ↑   Redump.org[Hentet fra Wikidata]
4. ↑
5. ↑
6. ↑
7. ↑
8. ↑
9. ↑  «Fallout 2 for PC». *GameRankings*. CBS Interactive Inc. Besøkt 20. desember 2015.
10. 1 2  "Fallout 2". Metacritic pr 4. mai 2017 .
11. ↑  Morris, Daniel (1. januar 2000). «Fallout 2». GamePro. Arkivert fra originalen 5. oktober 2008. Besøkt 5. desember 2008.
12. ↑  «Fallout 2 Review». GameSpot. 9. desember 1998. Besøkt 22. oktober 2010.
13. ↑  "Fallout 2" Arkivert 22. august 2012 hos Wayback Machine. (November 13, 1998). IGN. Retrieved December 5, 2008.
14. ↑  «PC Gamer Online». *pcgamer.com*. Arkivert fra originalen 16. januar 2000. Besøkt 8. juni 2015.
15. ↑
16. ↑
17. ↑

Eksterne lenker
---------------

* (en) *Fallout 2* på Steam Rediger på Wikidata

* (en) *Fallout 2* på GOG.com Rediger på Wikidata

* (en) *Fallout 2* hos MobyGames Rediger på Wikidata

* (en) *Fallout 2* på Metacritic Rediger på Wikidata

* (en) *Fallout 2* på Internet Movie Database Rediger på Wikidata

* (en) *Fallout 2* på Behind The Voice Actors Rediger på Wikidata

* (en) *Fallout 2* hos Internet Game Database Rediger på Wikidata

* (en) *Fallout 2* hos GameSpot Rediger på Wikidata

* (en) *Fallout 2* hos IGN Rediger på Wikidata

* (en) *Fallout 2* hos VGMdb Rediger på Wikidata

| * v
* d
* r
*Fallout*-serien |
| --- |
| Hovedserien | *Fallout (1997)*  **·** *Fallout 2*  **·** *Fallout 3*  **·** *Fallout: New Vegas*  **·** *Fallout 4* |
| Andre spill | **Spin-off:** *Fallout Tactics*  **·** *Brotherhood of Steel*  **·** *Shelter*  **·** *Fallout 76*  **Kansellerte spill:** *Van Buren*  **·** *Brotherhood of Steel 2*  **·** *Online*  **Brettspill:** *Fallout: Warfare* |

|  |  |
| --- | --- |
| Oppslagsverk/autoritetsdata | Encyclopædia Britannica **·** BNF **·** BNF (data) **·** MusicBrainz
 |

Portal: Videospill